LidanRubinov/Halacha-QA huggingface dataset:
שאלה: הכשרת תנור ומיקרוגל: כבוד הרב בוקר טוב,אני מבקשת לדעת כיצד מכשירים תנור חדש ומיקרוגל וכיצד מנקים אותם לבישול חלבי ובשרי? אודה לתשובתך,
תשובה: אין צורך להכשיר תנור אפיה חדש. יש צורך לטבול את תבניות האפיה והרשתות של התנור. אם הם עשויות ממתכת זו טבילה עם ברכה. במיקרוגל: אם מניחים אוכל ישירות על הצלחת המסתובבת יש לטבול אותה. אם את כל האוכל מניחים במיקרוגל תמיד בתוך כלי, אין צורך לטבול את הצלחת של המיקרוגל. באשר לשימוש בשרי וחלבי. נוהגים לקנות תנור עם שני תאים אחד לחלב ואחד לבשר. גם אז לא אופים בשר וחלב באותו זמן. אם יש לך תנור עם תא אחד עייני בקישור להלן במיקרוגל יותר מקלים לשימוש בבשר וחלב בתנאים מיוחדים: יאכלו ענוים וישבעו
שאלה: דיני שער הערוה לגבר: הרב. ראיתי פה באתר בנושא גילוח שער הערווה לגברים שיש מקום מסוים להתיר בתנאים מסוימים. שאלתי היא האם יש איסור לקצץ את השערות(מבלי להוריד אותם לגמרי אלא רק לקצר אותם)מטעמי נוחות? ויום טוב
תשובה: אינני מבין מה הצורך להתעסק בדברים אלו? אינני רואה הבדל בין גילוח מלא לבין קיצוץ.
שאלה: דיני החלפת מצבה: בעלי ואני נמצאים כעת בהליך של החלפת המצבה של בננו שנפטר לפני כשמונה שנים בהיותו בן 4. לאחר פטירת בננו החלפנו את שם המשפחה כעת אנו מעונינים לא להוסיף את שם המשפחה הישן למצבה החדשה האם אפשר הדבר? האם ניתן יהיה לכתוב על גבי המצבה החדשה רק את שמו הפרטי של בננו את שמנו? כלומר א. בן נ. וש. נודה לתשובתך
תשובה: מותר להחליף מצבה ולשנות כיתוב על מצבה כאשר הדבר נעשה לכבוד המת. עייני עוד תשובה:
שאלה: הנחת תפילין: בימות הקיץ האחרונים כל פעם שאני מניח תפילין אני שם לב שראשי לח במעט ושהתחתית של התפילין טיפה רטובה,לא התייחסתי וקיפלתי את התפילין. היום יצאתי לסיבוב וכשחזרתי נטפתי זיעה. שטפתי פנים והתחלתי,כשבדקתי את תחתית התפילין היא הייתה כאילו היא אף פעם לא נרטבה. היום כשהנחתי תפילין שמתי לב שטיפות של זיעה זלגו מעל ראשי. כשסיימתי שמתי לב שתחתית התפילין שוב נרטבה מקצת הנחתי את התפילין על המיטה שבחדרי בלי הבית כ20 דקות ואחרי זה כחצי שעה בשמש שאלתי היא האם עשיתי משהוא לא ר והאם יש כל עצות לעתיד מראש
תשובה: לא טוב להעמיד תפילין בשמש. החום הישיר עלול להזיק לבית ולקלף שבתוכו. בקיץ נכון להניח תפילין כאשר הגוף רגוע (רצוי במקום ממוזג) ולא מזיע יותר מדי. אל תעשה פעילות גופנית לפני התפילה. אם הבית של התפילין לח, אין לסגור אותו בקופסה, צריך להניח בעדינות, על בסיס רך, את החלק הלח כלפי מעלה ולהשאירו באוויר החדר למשך מספר שעות עד שיתייבש.
שאלה: ברכה על ריח של בצק: אני עושה בצק של פוקצ ה וזה מריח ממש טוב לטעמי. האם עליי לברך ברכת הריח על זה? אני יודעת שעל שמן זית מברכים ובפוקאצ ה יש שמן זית.
תשובה: להלן דברים של הרב אליעזר מלמד (קישור להלן ): יש דברים שיש להם ריח טוב, אבל לא זה ייעודם, ולכן גם מי שמריח את ריחם הטוב, כל זמן שלא עשה מעשה כדי להריחם, למרות שהוא נהנה מריחם   אינו רשאי לברך. למשל, העובר ליד פרדס שריחו טוב, כיוון שתכלית הפרדס לגדל פירות, הריח הטוב הנודף ממנו טפל, ואין מברכים עליו. אבל אם יתקרב אל הפרחים כדי להריחם, כיוון שעשה מעשה שהעניק לריח חשיבות, כבר אינו טפל וחובה לברך על הנאתו. וכן העובר ליד שדה שמגדלים בו עצים ועשבים ריחניים כדי לשווקם, וכן הנכנס למפעל שמייצר בשמים, הואיל ובינתיים הם נועדו למטרה מסחרית ולא להנאת ריח, גם הנהנה מריחם לא יברך. אבל אם יתקרב אל הענף הריחני או יקח מן הבשמים כדי להריחם   חייב לברך. מכאן אנחנו למדים לשאלתך שאין לברך על הבצק מפני שהוא לא נועד לריח אלא לאכילה. אלא אם כן את מעוניינת ליהנות במיוחד מהריח של הבצק ואת פועלת להריח אותו במיוחד, אז תברכי כמו שראינו בהלכה.
שאלה: רגע לפני החתונה יש לי נפילות באינטרנט: סיימתי שיעור ה אחרי שלוש שנים בישיבה ושנתיים בצבא. אני עומד להתחתן ממש עוד כמה ימים בעז"ה(אשמח לזריזות בתשובה.) מתוך הרבה תורה וניסיון לדבוק בה. אבל מאוד מאוד קשה דווקא בתקופה האחרונה(אירוסין.) לשמור על עצמי. גם קצת נפילות באינטרנט ובעיקר הרהורים ש. וזה מאוד כואב לי להקים את הבית שלי ככה כי באמת תקופות ארוכות בחיים זה לא היה המצב והייתי מתגבר ועכשיו זה קשה לי מאוד! מראש,.
תשובה: המצווה הראשונה בה נצטווה אדם היא פרו ורבו, ולפיכך יש בה קדושה גדולה ויסוד מהותי בעבודת ד. בכל מקום בו יש התקדשות אתה מוצא תגבורת היצר, בבחינת כל הגדול מחבירו יצרו גדול ממנו, הדבר אינו רק על אנשים שונים אלא נאמר גם על זמנים שונים בחיי אדם. זמן גדול מגיע עם יצר גדול. בכלל זה בימים הללו לפני שאתה ניגש להקים בית כשר בישראל, יש תגבורת יצרים. הדבר קשור גם לנפש העוברת תהפוכות והתרגשות, וגם לגוף. לפיכך אל תטיל ספק ביכולתך להתמודד, ואל תכנס למרה שחורה. שים את יהבך להתחזק בשמירת העיניים דוקא עכשיו, ולרכז כוחות שלא ליפול ביצר המיני. ההכרעה שלך לטובה ולקדושה בזמן הנוכחי תגרום לתוספת ירא"ש בנישואיכם ולהתחלה מתוך עשיית רצון ד. חזק ואמץ, בשמחה ובגבורה
שאלה: חידוש מצבה קיימת בשנת אבל: כבוד הרב על פי מה שידוע לי בשנת אבל קיים אישור לרכוש דברים חדשים. אני כרגע נמצא בתוך השלושים ימים לפטירתה של אמי והייתי רוצה בנוסף לבניית מצבתה של אמי ליום השלושים למותה לחדש את מצבתו של אבי אשר נפטר לפני מספר שנים. השאלה היא האם חידוש המצבה הישנה של אבי נחשבת כרכישה של דבר חדש ובשל כך אסור עד תום השנה לפטירתה של אמי. ב מראש, אביעד.
תשובה: מותר
שאלה: אקטואליות הכשרויות המומלצות: האם הכשרויות המומלצות שלכם מעודכנות? מתי הם בוצעו? נכון למתי אפשר לסמוך, האם זה מעודכן?
תשובה: מתעדכן כל הזמן
שאלה: רצון ד  ורצון האדם: אקדים ואומר שאני מאמין שיש תשובה לשאלתי והיא נובעת מחוסר ידעתי. תמיד חונכתי להאמין שכל מאורע או דבר הפוקד אותי זהו רצון ה בעולם ולכן המשתמע מכך שגם אם מישהו פגע בי זהו רצון ה וזה מגיע לי והוא היה רק שליח לקיים את הדין. לכן אני צריך לקבל את זה באהבה מבלי להרהר חס ו על הנהגת ה ודין הצדק. אך מצד שני יש בתורה דיני נזקים שמורים מה חייב מי שפגע בי לשלם לי. ואני שואל אם זה הגיע לי מדוע שישלם בכלל?
תשובה: התשובה היא שהרשע נענש מפני שהוא פועל מתוך כוונה רעה כדי לפגוע באחרים. הרמב"ם שואל את שאלתך בדיון שלו על הבחירה החופשית (הלכות תשובה פרק ו) הרמב"ם משיב שאמנם יש גזרה שאתה תפגע. אבל אין גזרה שדווקא הוא יגרום לך. מי שהזיק לך בחר מרצונו להיות מעין שליח שיגרום לך נזק. לכן הוא רשע ועליו לשלם. דיון דומה מופיע אודות מלכי אשור ובבל שד  שלח אותם להעניש את עם ישראל - מדוע הם נענשים על מעשיהם. התשובה היא שהם נענשים מפני שהם לא באו באמת מתוך כוונה תמימה להיות שליחי ד. הם כבשו ארצות רבות ושעבדו עמים רבים - כוונתם רק לכבוש ולשלוט - לכן מגיע להם עונש.
שאלה: איסור טלטול בשבת: אנו גרים בצרפת ובעז ה בקרוב אני צריכה ללדת. כידוע, פה אין עירוב ואני חושבת על החגים הקרבים ובמיוחד על יום כיפור. אסור לנו לסחוב ולטלטל את התינוק, אך הדבר מקשה עלי מאד מפני שיהיה לי קשה במיוחד שלא להיות בבית הכנסת בימים חשובים אלו. האם ישנה דרך להקל או אולי איזה שהוא פתרון כגון מנשא מיוחד שיאפשרו לי לסחוב את התינוק עמי לבית הכנסת להתפלל? אודה לתשובתך, יום טוב!
תשובה: ראשית, שתהיה לך לידה שמחה ומשמחת. יש בין רבני חוץ לארץ שהתירו לשכור גויה שתסיע את העגלה הלוך וחזור, כאשר מדובר בדבר מצווה. אולם צריך לברר האם זה מה שנהוג במקום בו אתם נמצאים, ולא לפעול כנגד מנהג הקהילה. צריך לזכור כי עיקר עבודת ד, גם בימים הנוראים, היא לעשות מה שהוא ציווה. אם הוא ציווה לא לטלטל בימים אלה, וגם נהוג שלא לעשות זאת על ידי גוי - עבודת ד  היא לא לטלטל. כמובן שיהיה ראוי כי תתחלקו - את ובעלך - בנוכחות בתפילה, ובמקומות שבהם הוא יכול לאפשר לך גם לבוא לתפילה - לעשות זאת.
שאלה: שאלה באמונה: לכבוד הרב, אקדים ואומר שאני מאמין שקיימת תשובה לשאלתי והיא בוודאי מחוסר ידיעתי. כל חיי חונכתי להאמין שכל מה שפוקד את האדם זהו רצון ה בעולם ולכן אם מישהו פוגע בך הוא רק שליח למצות את הדין עמך מאת ה. ומגלגלים חוב ע"י חייב. היוצא מכך שאיני צריך להרהר ח"ו אחר הנהגת ה ומשפטו ולכן לא לנטור טינה או לכעוס על הפוגע (השליח). מצד שני יש בתורה כל מיני דינים שמי שמזיק לי חייב לשלם לי, ושאלתי היא: אם הוא רק שליח למה בכלל יצטרך לשלם לי? הרי הוא שליח בסה"כ וכנראה שהייתי חייב לקבל את הדין הזה בכל מקרה?
תשובה: שאלה זו היא כמובן מהמסובכות ביותר בענייני אמונה. היא נוגעת בשני המישורים בהם אנו חיים   המישור הארצי הגלוי והטבעי, והמישור הרוחני האלוהי הנסתר. אנחנו חיים בשני המישורים עם השקה מועטה בין שניהם, אך בעיקר עם הפרדה. לאמור: כמישהו פוגע בנו או עושה לנו רעה   הוא נתפס בעינינו כמי שפגע בנו ועשה עמנו רעה. הוא חייב בבקשת מחילה, והוא יידון על מה שהוא עשה. כמובן שאם הוא הזיק לי הוא חייב לשלם, ומותר לי לתבוע ת על הנזק שהוא עשה לי. זהו מישור אחד בו אנו חיים. במישור הזה, לדוגמה, כשאנו חולים   אנחנו הולכים לרופא, ולא אומרים כי המחלה שלוחה מאת ד, ועל כן אין לנו ללכת לרופא. וכן הלאה בד בבד, אנחנו חיים גם במישור שני, ורואים בפגיעה שנפגענו שדר אלוהי שנשלח אלינו. אנחנו לא יודעים איך לקרוא אותו בדיוק (פענוח השדר האלוהי הוא תפקידו של הנביא, וכיום אין נבואה), אך מבינים את הכיוון הכללי של הקריאה האלוהית במה שנעשה לנו. אם נפגענו   אנחנו צריכים גם לחפש את המקור בתוך עצמנו, ולשאול לאן הפגיעה הזו יכולה להוביל אותנו, ואיזה תיקון אנחנו יכולים לעשות מכוחה. בדרך זו, אנחנו גם מקדמים את עצמנו לאור כל הופעה שמתחוללת בחיינו.
שאלה: כשרות: האם מותר לאכול מאכל חלבי בתנור שאופים בו גם חלבי וגם בשרי?
תשובה: אם התנור הצטנן ונוקה בין הדברים - מותר. מלכתחילה יש להמתין 24 שעות.
שאלה: ציר בקר בשרי חברת קונור: איך אוכל לדעת אם אבקת ציר בקר בשרית להכנת מרקים ותבשילים של חברת קנור מכילה בשר חלק או רגיל? זו אבקה כמו אבקת מרק מחוזקת המשווקת ע"י יונילוור ובכשרות הרבנות הראשית חיפה ללא ציון מהדרין או חותמת מגוף כשרות אחר.
תשובה: בדרך כלל אם הוא לא מהדרין אז זה רגיל ולא חלק, אבל כדאי לדבר עם המשגיח של המפעל כדי לדעת בדיוק מה הרכיבים.
שאלה: בל תשחית בתרומות ומעשרות בימינו.: הרב. יש עניין שמאוד מציק לי. הרבנות בישראל משמידה פירות וירקות, בשווי שנתי של כ- 110 מיליון ש"ח. איך הם עושים את זה? פשוט. הרבנים מגיעים לחקלאים עצמם ולמחסנים של הסיטונאים ומשווקי התוצרת, בוחרים 1, מהכמות הנמכרת, חלק מהתוצרת מועבר לגני חיות ואת רוב הכמות מעבירים למזבלה ושופכים עליה סולר. זאת כדי שאף אחד לא יוכל להנות מהתוצרת. הרבנים מקפידים, שהסחורה המועברת להשמדה, תהיה סחורה איכותית ולא מוכנים לקבל להשמדה תוצרת שנפסלה לשיווק. ההשמדה נעשית על חשבון החקלאים והיא מנוכה מן התשלומים המגיעים לחקלאים מהמשווקים מתברר כי מבקר המדינה בדו"ח שפורסם במאי 2015, ביקר בחריפות את התופעה. להלן ציטוט מהידיעה בענין זה ב YNT: "המבקר מצא כי מדי שנה כמויות המוערכות בעשרות אלפי טונות בשנה של פירות וירקות הראויים למאכל אדם, ולעתים אף באיכות גבוהה, מושמדות מטעמי כשרות - תרומות ומעשרות, איסור ערלה, שנת שמיטה" ואני שואל- האם זוהי דרכה של תורה? כל ה"בל תשחית" הזה? אז נכון שאין כיום בימ"ק וכהנים בעבודתם, אך האם התורה, בציוויה עלינו להפריש תרומות ומעשרות, כיוונה שניקח אוכל ראוי למאכל ופשוט נשחית אותו? והאם יש דרך שנוכל להימנע מכך? המון
תשובה: זו לא דרכה של תורה. זה עוד שיסוי מיותר נגד שמירת ההלכה בארץ ישראל. יש השמדות מזון הרבה יותר גדולות של  עודפי מזון  כדי לשמור על רמת מחירים גבוה, וכן מזון שטופל ולא השתמשו בו - כמו מזון שבושל בצבא. הנושאים הללו הועלו בדיון שאתה מתייחס אליו. רצ"ב קישור לדיווח מעיתונות דתית שמציגה באופן טבעי את הדברים בדגש אחר.
שאלה: יום טוב שני של גלויות בגלויות: אטוס לחול לתקופת החגים לביקור משפחתי ותאריך הכרטיס חזרה שלי לארץ יצא ביום טוב שני של גלויות-שמחת תורה. השאלה שלי האם אני מחויבת בהלכות המקום בכך שלא אוכל לנסוע ולטוס חזרה לארץ ביום טוב שני של גלויות למרות שהנני ילידת הארץ?
תשובה: להלן ההלכות מתוך פניני הלכה של הרב אליעזר מלמד: ואם בכוונתו לחזור, דינו היסודי כבן ארץ ישראל, ואם הוא שובת מחוץ לתחום שבת של קהילה יהודית, אינו נוהג יום טוב שני של גלויות ומותר לו לעשות בו מלאכה (שו"ע תצו, ג). אבל כאשר הוא בקהילה יהודית או בתחום שבת שלה, עליו לנהוג כמותם, כדי שלא יראה כסותר את מנהגם (פסחים נ, א  שו"ע תצו, ג). לפיכך, אסור לו לעשות מלאכה ביום טוב שני שלהם. אם לא תהיה מחוץ לתחום שבת של קהילה יהודית בכל חג שמחת תורה, הרי למחרת (יום טוב שני) תוכל לנהוג כמו ארץ ישראלי ולטוס לארץ. קישור לדברי הרב מלמד
שאלה: מעשרות: הרב! אחרי שנתיים של שירות לאומי חזרתי לגור אצל ההורים. באלול מתחילה מדרשה (עוברת לגור שם) ובכדי לממן אותה אני עובדת כמה פעמים בשבוע. אין שום עזרה מצד ההורים במימון ההוצאות שלי. חיפשתי קצת באינטרנט והתבלבלתי יותר- מעשר זה חובה? מותר לחשב שכספי המעשר הם הכסף שאני אוציא למימון המדרשה או שזה צריך לצאת למטרה כללית יותר?
תשובה: מי שמצבו הכלכלי לא מאפשר הפרשה של מעשר, והוא חי בצניעות לא חייב מעשר כספים. אלא יתן צדקה במידה שמתאימה למצבו. עייני לקט תשובות בעניין - בדברים דומים:
שאלה: נדר: לפני כמה ימים כעסתי על אמא שלי על משהו, ונדרתי שאם היא תעשה משהו אני לא ידבר איתה כל החיים וגם נגעתי במזוזה שדיברתי איתה. איך מבטלים נדר.
תשובה: הרב שלך, רב השכונה או רב בית כנסת, ידע כיצד להתיר את הנדר שלך. אם לפני ראש השנה אתה קורא את הנוסח של  התרת נדרים  מצבך יותר טוב. לאחר שיותר הנדר - מהר שוב לאמך ופייס אותה במאוד מאוד. יותר ממה שאתה צריך לחשוש לנדר אתה צריך לחשוש לפגם שלך בכיבוד אב ואם. בדין תורה מקלל אביו ואמו - מות יומת. אל יהיה הדבר קל בעיניך. עליך לפייס את אמך עד שתאות לסלוח לך. עליך לקבל על עצמך שלא לפגוע באמך לעולם. אין דבר שמשקיט את המצפון כמו הידיעה שהיינו טובים להורינו עד יומם האחרון. שמור על הזכות הזאת, היא תביא לך אושר רוחני - שרק הוא אושר האמיתי.
שאלה: ארבעת המינים בחו"ל: לרב חג הסוכות קרב ובא ועימו ההכנות המיוחדות לחג הכוללות בין היתר רכישה של ארבעת המינים. הציווי כפי שמופיע בויקרא הוא על "פרי עץ הדר, כפת תמרים, וענף עץ עבת, וערבי נחל". התלמוד מבאר כי ענף עץ עבות הוא ההדס וכמו כן מציינים את איפיון ענפי ההדס (משולשים) ואת כמותם. במקום אחר, מתאר ישעיה בנבואתו את בני ישראל השבים ארצה ואומר "תחת הנעצוץ יעלה ברוש ותחת הסרפד יעלה הדס" ומפרשים כי תחת עמי הארץ הגויים יעלו בני ישראל כברוש והדס. לאור הדברים הללו, שאלתי היא כזו, בשבוע האחרון הציע לי בחור להרשם מבעוד מועד לרכישת ארבעת המינים אשר גידולם (כך הוא מציין בגאווה) הוא במרוקו ולכן אין חשש שמא לא נשמרו בהם דיני שביעית. מאידך, יודע אני כי ניתן לרכוש ארבעת המינים מיבול הארץ אשר הקפדו בהן הלכות שמיטה אולם קיים בהן חשש. מאחר וארבעת המינים ובעיקר הדס קשורים הם בגאולה של עם ישראל בארץ ישראל - האם רכישה של ארבעת המינים תוצרת חו"ץ היא איננה בגדר כפירה בעיקר? האם הציווי והרמיזה של התורה הקדושה איננה מלמדת אותנו להעדיף תוצרת הארץ של ארץ אליה נגיע בע"ה בעת הגאולה? אשמח לשמוע את תשובת הרב מאחר ואני חש בעיתיות מרובה (שלא לאמר על בזיון הכתובים) כאשר אני שומע על רכישת מינים עבור קיום מצווה של אחד משלושת הרגלים דווקא בתוצרת של מדינה שאיננה הארץ המבטחת. שנשמע בשורות טובות,
תשובה: יש בארצנו מגזרים שונים, רבנים שונים, דעות שונות. כולם מכוונים לעשות רצון קונם, כל אחד בדרכו שלו. אני אמנם סבור כמוך, כבוד הארץ וקדושת הארץ הם ההידור הגדול ביותר בארבעת המנים. אבל אני מסוגל לקבל שיש מי שיחשוב הפוך ממנו. אדרבא - האתגר הגדול שלי הוא לכבד את מי שחושב שונה ממני, אפילו הפוך ממני. באמונתי האתגר הגדול הוא לשמור אל אחדות בתוך הפערים וההבדלים: ההלכתיים, העדתיים, הפולטיים, הכלכליים. לצערנו, אנחנו מכירים היטב את הסגנון שפוסל את האחר. האם גם אנחנו רוצים להיות כאלה? ראה את משמעות דבריך: "רכישה של ארבעת המינים תוצרת חוץ היא בגדר כפירה בעיקר". אני ממליץ על ביטויים רכים:  שגויה,  לא ראויה, אפילו  פסולה. בו נסתלק מביטויים חריפים:  כופר בעקר. הרי כל כך מרגיז אותנו כשכך מתבטאים עלינו. אני מאמץ את דברי הלל: מה ששנוא עליך לא תעשה לחברך.
שאלה: תפילה: אצלנו בישוב תפילת שחרית היא בשעה מאוד מוקדמת וקשה לי להתעורר כלכך מוקדם, האם יש מקום להתיר להתפלל לא במניין?
תשובה: אי אפשר להתיר תפילה בלי מניין. על פי ההלכה רק אם מדובר בטרחה מרובה - כגון שאין מניין ביישוב של אדם ורק בנסיעה ארוכה מאוד יגיע למקום מניין פטרו אותו. הדרך הפשוטה להתעורר מוקדם היא ללכת לישון יותר מוקדם. מתוך הבנת הקושי שלך אני מציע לך להתחיל תהליך. תחילה תנסה לבוא יום אחד בשבוע, אחרי זמן תוסיף עוד בקר, כך תתקדם אט אט. אני מאמין שבמשך הזמן תתחזק ותופיע פעמים רבות יותר לתפילה. גם כשאינך מצליח לקום בזמן, עדיף להתפלל בלי מניין בבית הכנסת מאשר בבית.
שאלה: המשך לימוד תורה ותפילין חדשות: הרב, אני מסורתי לא שומר שבת (בעבר שמרתי לתקופה מסוימת), מניח תפילין והשתחררתי משירות קרבי לפני כמה חודשים. יש לי 2 שאלות: 1. התחלתי לפני שנתיים במטרה להתחזק ולהתקרב לה ללמוד תורה. התחלתי מיהושע-שופטים-שמואל, ועכשיו אני קרוב לסיים את מלכים. אני לומד דרך ספרי מקראות גדולות - קודם קורא את הפרק ואז קורא אותו מההתחלה יותר לעומק עם מפרשים, וכל 5 או 10 פרקים אני קורא מאמרים על כל פרק שנמצאים באתר "דעת" כדי להעמיק את הידע. עכשיו כמו שאמרתי אני קרוב לסיים את מלכים ואני לא יודע איך להמשיך, יש לי 3 אופציות: א. להמשיך לפי הסדר לישעיהו - הבעיה היא שהבנתי שזה טיפה יותר קשה ואני פחות בקיא ב5 חומשים עצמם. ב. להמשיך לדברי הימים - כי אני כבר לומד על מלכות ישראל ויהודה וזה יהיה טוב להשלים את הפערים והידע שלא רשומים במלכים. ג. לחזור לבראשית ומשם להשלים וללמוד את החומשים בשיטה יותר עמוקה (שלא למדתי אותם בערך מאז היסודי) אני נוטה יותר לכיוון של אופציה ב ואז ג. רציתי לדעת מה הרב חושב שאני צריך לעשות. 2. אמא שלי קנתה לי תפילין לשיחרור. הבעיה שאני לא באמת צריך כי יש לי את התפילין מהבר מצווה ואני רוצה להישאר איתו. דיברתי איתה והיא לא מוכנה להחזיר או לתרום אותו, היא רוצה שאני אשאיר אותו ואני גם אותו מדי פעם (הוא מהודר). מה אני צריך לעשות? אולי בעצם זה טוב לחדש מדי פעם תפילין, אולי אני יכול להישאר עם מה שהיא קנתה לי ולתרום את הקודמות, למרות שאני פחות רוצה לוותר על הנוכחיות שלי, מה אתה חושב ה
תשובה: לעניין הלימוד - הכי חשוב שתלמד בדברים שמלהיבים ומשמחים אותך. יש לשמחה משקל גדול בלימוד. מהצד הרעיוני - כל עבודת ד  צריכה להיות בשמחה. וגם מהצד המעשי - כאשר שמחים, לומדים יותר וזוכרים יותר. תמשיך ללמוד בדרך שהכי מתאימה לרצון ולהשתוקקות הפנימית שלך. באשר לתפילין ודאי ראוי להתפלל בתפילין המהודרות יותר. יש הונאות בשוק התפילין. אם אמא שלך קנתה לך תפילין מהודרות במקום אמין, עדיפים התפלין החדשות המהודרות. זו הזדמנות למסור את התפילין הקודמות לבדיקה (במקום מוסמך ואמין) לאחר שיבדקו ויחדשו את התפילין מבר המצוה שלך, תוכל להפוך אותם לתפילין גמ"ח: התפילין נשארות שלך והם נמצאות בבית כנסת לטובת אורחים שבאו בלי תפילין או לטובת מישהו שמוסר את התפילין שלו לבדיקה. אם אתה חושב על הכיוון של תפילין גמ"ח תדבר על כך עם גבאי בית הכנסת שלך.
שאלה: סביבת מגורים: כבוד הרב היום יצא לי לדבר עם ידידה. ויצא לנו לדבר על ילדיי ועל הגרוש. לדבריה, לפי הלכה אסור שגרוש וגרושה יגורו באותה עיר ועל אחד הצדדים לעזוב את העיר. אנו גרים באותה עיר, במרחק של כמה רחובות אחד מהשני. אך לא יצא לנו להתראות במקרה. ושנינו עובדים באותה עיר ב 2 מקומות עבודה שונים שיש מרחק נסיעה ביניהם. רצוי לציין שאצלי חוזה השכירות הוא לעוד כשנתיים ובספק שאוכל לעזוב לפני ללא קנסות או בעיות אחרות. והוא לעת עתה חזר להוריו ואמור להתחתן בקרוב ולעבור לחלק אחר של העיר. השאלה, האם מבחינה הלכתית זה ר?
תשובה: וברכת ד האיסור הוא באותו מבוי אבל בעיר סתם אפשר לגור. בברכת התורה והארץ יהודה הלוי עמיחי
שאלה: תפילת עמידה: שאלה בקשר לתפילת העמידה. אני יודע שלאחר "יהיו לרצון." השני מותר לענות אמן על ברכות. (אם לא תקן אותי) השאלה היא האם גם "ברוך הוא וברוך שמו" מותר לענות לאחר "יהיו לרצון השני"? אם לא מתי כן? ב מראש.
תשובה: וברכת ד  אפשר לומר ב"ה וב"ש שנה טובה כתיבה וחתימה טובה יהודה הלוי עמיחי
שאלה: יום כיפור בחו"ל כשהמלון לא סמוך לבית הכנסת: לכבוד הרב, אני חילונית-מסורתית (כלומר לא דתייה, ואין לי רב להתייעץ איתן), אבל שומרת על חלק מהמצוות, ושומרת על יום כיפור. ביום כיפור הקרוב אהיה בקנדה, באזור הרי הרוקי. מכיוון שאין שם בית כנסת, כתבתי לחב"ד, שהפנו אותי לבית כנסת שלהם בקלגרי, וגם נתנו לי שם של מלון מומלץ שהוא הכי סמוך לבית הכנסת. אני אהיה שם לבדי. לאחר שהזמנתי 2 לילות בבית המלון הזה, הסתכלתי במפה, וראיתי שהדרך מבית המלון לבית הכנסת אורכת שעה הליכה (5 ק"מ), ועוברת דרך פארק (Fish Creek provisional park). איני מכירה את העיר, ואני חוששת שאולי מסוכן ללכת לבד בפארק בלילה לאחר התפילה, כשארצה לחזור למלון. כמו כן אני חוששת לאבד את הדרך, בעיר שאיני מכירה, שכן אין שם עירוב, ואני לא יכולה לשאת איתי מפה, אלא צריכה לשנן את הדרך בע"פ. ונקודה אחרונה: אני אסתמטית ותמיד נושאת איתי משאף ונטולין. בבית חב"ד אמרו לי שאי אפשר לטלטל שום דבר, אבל אני יכולה להשאיר אצלם משאף בצהריים של ערב יום כיפור, כך שיהיה לי משאף בבית הכנסת. אבל מה יקרה אם יהיה לי התקף אסטמה בדרך הארוכה, שאורכת שעה הליכה, אם לא אלך לאיבוד? שאלתי את החב"דניק משם אם מותר לי לשאת את המשאף איתי בכיס המעיל, והוא אמר שעלי להתייעץ עם הרב שלי, אבל אין לי רב. המטרה שלי היא לשמור את יום כיפור בהלכתו, ובטח לא לחלל אותו כדי להגיע לבית הכנסת. בארץ אף פעם לא נתקלתי בדילמות האלה, כי בית הכנסת סמוך לביתי, וגם יש עירוב. אז להלן שאלותי: 1. האם במצב הזה עדיף להגיע לבית הכנסת להשתתף בתפילות, או עדיף להשאר בחדר במלון ולהתפלל לבד? כל השנים עד עתה הקפדתי להגיע לפחות לתפילות כל נדרי וערבית, וערבית ונעילה. 2. האם מותר לי לשאת איתי משאף אסטמה? ובאיזו צורה? זה נראה לי כמו פיקוח נפש? השאלה אם עדיף פשוט לא לצאת מהחדר במלון כל יום כיפור, או כן לצאת לבית הכנסת ולטלטל את המשאף? 3. האם יש היתר להזמין מראש נהג מונית גוי (ולשלם מראש - כלומר לשלם מראש למלון, לפני כניסת יום כיפור, ולבקש שיזמינו בשבילי) כדי שיחזיר אותי בערב יום כיפור לאחר התפילה לבית המלון? כי למחרת בבוקר נראה לי לא נורא אם אתברבר קצת בדרך, אבל בלילה זה נראה לי די מפחיד, ועוד דרך פארק. מראש!
תשובה: וברכת ד  אם כל הצער הטמון בדבר נראה שיש יותר מדי הרבה בעיות שההליכה הזאת תגרום, ונראה שעדיף לא ללכת לתפילה ביוה"כ עם כל הצער שבדבר. (יש כאן בעיית תחומין, הוצאה מרשות לרשות) על כן עדיף להתפלל במלון וביחידות ולא לצאת לבית הכנסת, אלא א"כ יש אפשרות להתקרב לבית הכנסת או ללכת למקום אחר. כתיבה וחתימה טובה יהודה הלוי עמיחי מכון התורה והארץ
שאלה: שם לבת: אני באמצע חודש 9 ואני ובעלי חשבנו על 3 שמות, רציתי לדעת איזה יותר טוב: 1. ליאן,2.ליאן, 3.ענאל חשוב לי לציין שזה היה הריון עם המון ניסים הרפואים לא נתנו לי סיכוי להריון ברוך ה היה לי ניסים גדולים כל הריון וברוך ה הכל יסתדר.
תשובה: וברכת ד  אם אתם מרגישים צורך לתת הודאה לקב"ה תנו שם המבטא את ההרגשה המיוחדת שלכם שיש בו לשון הודאה על הניסים שהקב"ה עשה עמכם. כתיבה וחתימה טובה לידה קלה והרבה שמחה יהודה הלוי עמיחי מכון התורה והארץ
שאלה: קייטרינג הרב מחפוד: רציתי לשאול לגבי קייטרינג "עונג דוד" בכשרות הרב מחפוד. האם רמת הכשרות טובה בכלל ובפרט לעניין עוף ובשר? מראש.
תשובה: אנו לא מכירים אץ הקטרינג. אבל אם הוא באמת עם תעודת כשרות של הרב מחפוד אז כן, הרמה טובה.
שאלה: להזיז את קבר אמא מקבורת סנהדרין לקבורה רגילה: אמי נפטרה לפני כארבע שנים ונקברה בקבורת סנהדרין. הדבר מסב לי צער עמוק וגורם לי לביעותים וחלומות קשים. איני מסוגלת לעלות לקברה. את האזכרות אני עושה בבית הכנסת. אמי קבורה בבית העלמין קריית שאול (בקבורת סנהדרין). האם אוכל לקבל היתר לקבור את אמי מחדש באופן יותר מכובד בעיר רחובות בה אני מתגוררת היום? כל זאת ללא חילול כבודה חס וחלילה. אני מוכנה לקנות חלקת קבר במיוחד עבורה. אמי גדלה בבית דתי באנגליה ואחר כך עלתה ארצה בעקבות הציונות ולכן אני מאמינה שבתפיסת עולמה בראותה עצמה מעלה כשרוחה מתאחדת עם הבורא נחה ב על משכבה היה בקרקע באדמה בקבר ישראל. אני נכה 100 אחוז. יקל עלי מאוד רגשית ופיזית להגיע לקבר באדמה בעיר מגורי. אני בתה היחידה ואין אדם אחר שיעלה לקברה ויכבד את זכרה. עדיין אני מודעת לכך שזה תהליך קשה של הלוויה מחודשת אך אני חושבת שזה יהיה לכבוד זכרה ונשמתה בגן עדן למרות הטלטלה החזקה. בכבוד רב
תשובה: הכאב והחשש מובנים, ואני מבקש להשתתף בתחושות ןלאמץ ידייך. הלכתית קבר סנהדרין כשר, וישנו איסור לפנות מת מקבר אחד למשנהו אלא אם מדובר להעלותו לא"י, או לקבור בן ליד הוריו, או שהקבר הראשון הושחת ואינו בר תיקון, או שהקבר מזיק רבים. ויש בזה עוד כמה פרטי הלכות והגדרות. על כל פנים, כאן אסור. ויש בזה חרדת הדין לנפטר כשמוציאים אותו, וחשש ניוול. מעשה כזה אינו רצון המת, ואינו כבוד למת. התחושות צריכות מקום להתבטא, וכדאי שתדברי עליהן עם אדם קרוב אלייך כמה שעות. אך הלכתית אין להזיז את הקבר, ועלייך לעשות תוספת מאמץ לפקוד את הקבר. החלומות הם שיקוף של הנפש בדורנו, אל תתמקדי בהם אלא הנהיגי את חייך על פי התורה הקדושה ובזה תעלי נשמת אמך בעולם הנשמות. בבניין ירושלים תנוחמי
שאלה: מוכר בחנות: יש לי שאלה קצת מ ורכבת על אף שעיינתי כבר בנושא הגזל לא מצאתי מנוחה לנפשי. אני מוכר בחנות ויש מבצעים מפעם לפעם (חלקם בע"פ ומשתנים). על סוג מסוים של מוצרים המנהל אמר לי שיש עליהם 1 1 וחשבתי לתומי שזה כולל מוצר מסוים ולכן מכרתי אותי כך וגם לעצמי קניתי והתברר לי שהוא לא כולל. המנהל אמר לי שלא למכור יותר את זה כך. אז הגבתי לו שמכרתי למישו כבר את זה כחלק מהמבצע ולא אמרתי לו על עצמי. מה לעשות בנידון? האם להשאיר את המוצר אצלי או לעשות עליו זיכוי ולהחזיר. דגש על כך שלא נעים לי לספר לו שגם אני קניתי את זה אחרי שכבר שאלתי אותו שמכרתי כבר באופן כללי והוא אמר לי פשוט לשים לב פעם הבאה. עוד הערה, שלפעמים המנהל מחליט לעשות הנחות כראות עיניו על מוצרים מסוימים ולאנשים מסוימים שהוא מכיר (כי זה חנות עודפים והמחירים לא תמיד ברורים).
תשובה: מה שקנית לעצמך בהנחה שהיתה טעות, יש להשיב
שאלה: הורדת כיסוי ראש אחרי שהוא בגד: לרב יש לי בבקשה שאלה אני פרודה כבר שנה בעקבות שבעלי מצא לו משהיא אחרת בזמן נישואינו אין בכוונתי לחזור אילו אני יכולה להוריד את כיסוי הראש? חשוב לציין שאני התחלתי לשים את הכיסוי לא נשבעתי ולא אמרתי משהו פשוט שמתי וזהו לפני ראש השנה יש לנו לחתום על הסכם אודה לך עם תענה לי
תשובה: אני מבין את הקושי הנפשי להמשיך בכיסוי ראש בעוד בעלך עשה מעשה נפשע. ההלכה היא שאת חייבת בכיסוי ראש, לפחות עד קבלת הגט. לאחר הגט, יש מקרים בהם מותר להפסיק את כיסוי הראש. שמרי על ההלכה, עשי את הצעד הנכון.